Előterjesztés

Tiszavasvári Város Önkormányzata Képviselő-testülete

2019. május 30-án

tartandó ülésére

Az előterjesztés tárgya: **Tiszavasvári Város Önkormányzata 2019. évi költségvetéséről szóló 4/2019.(II.19.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/2453-14/2019

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2019. május 24.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2019. évi költségvetéséről szóló 4/2019.(II.19.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2019. évi költségvetés módosítását, mely az alábbiak miatt vált szükségessé:

1. Fertőző megbetegedések megelőzése, járványügyi ellátás kormányzati-funkción szükség merült fel tárgyi eszköz beszerzésére, melynek a költsége előre láthatóan 300.000 Ft + Áfa. Ezzel a feladattal kapcsolatban nettó 100.000 Ft anyagvásárlás előirányzat van tervezve, valamint a szolgáltatások közül előreláthatólag nem lesz szükség a teljes előirányzatra így ezek átcsoportosítása célszerű. Ezért az Önkormányzat költségvetésében a Fertőző megbetegedések megelőzése, járványügyi ellátás kormányzati-funkción (074040-Köt) az Üzemeltetési anyagok beszerzése (K312) kiadási előirányzata 100.000 Ft-tal, az Egyéb szolgáltatások (K337) kiadási előirányzata 200.000 Ft-tal, a Működési célú előzetesen felszámított általános forgalmi adó (K351) kiadási előirányzata 81.000 Ft-tal csökken. Ezzel egyidőben az Egyéb tárgyi eszközök beszerzése, létesítése (K64) kiadási előirányzata 300.000 Ft-tal, a Beruházási célú előzetesen felszámított általános forgalmi adó (K67) kiadási előirányzata 46.116 Ft-tal, a Fizetendő általános forgalmi adó (K352) 34.884 Ft-tal nő.
2. A Magyar Államkincstár 2019. május 22. napján kelt SZAB-ÁHI/64-65/2019. számú levele alapján a 2017. évi beszámoló alapján visszafizetett támogatások kamatának kiszámítására és jelentésére az idei évben van lehetőségünk az ÖNEGM rendszerben. Az elkészített jelentés alapján Önkormányzatunknak összesen 54.562 Ft fizetési kötelezettsége keletkezett. A 2018. évi elszámolásból adódó visszafizetési kötelezettség kamatáról még nincs adatunk, de ennek fedezetét is szükséges előirányozni. Ezért az Önkormányzat költségvetésében az Önkormányzatok elszámolásai a központi költségvetéssel (018010) kormányzati-funkción az Egyéb dologi kiadások (K355) előirányzata 100.000 Ft-tal nő, a céltartalék azonos összegű csökkentése mellett.
3. A Vasvári Pál Társaság számára átruházott hatáskörű döntés keretében 400.000 Ft visszatérítendő támogatási előirányzat került biztosításra, pályázatból megvalósítani kívánt program előfinanszírozására. A visszatérülés bevételi előirányzatát most szükséges megképezni. Ezért a Civil szervezetek működési támogatása (084031-önk) kormányzati-funkción a Működési célú visszatérítendő támogatások, kölcsönök visszatérülése államháztartáson kívülről (B64) bevételi előirányzata 400.000 Ft-tal nő, az Általános tartalék azonos összegű növelése mellett.
4. A Képviselő-testület a 14/2019.(IV.30.) önkormányzati rendelettel döntött az idegenforgalmi adó bevezetéséről. Tapasztalati adatokkal nem rendelkezünk, így a bevétel várható alakulását csak megbecsülni tudjuk. Becslésünk alapján 2019. évben 1.000.000 Ft bevétel várható. Ezért az Önkormányzat költségvetésében az Önkormányzatok funkcióra nem sorolható bevételei államháztartáson kívülről (900020) kormányzati-funkción az Egyéb áruhasználati és szolgáltatási adók (B355-a tartózkodás után fizetett idegenforgalmi adó) bevételi előirányzatát 1.000.000 Ft-tal szükséges megnövelni az Általános tartalék azonos összegű növelése mellett.
5. A NAV felé teljesítendő befizetések esetén kerekítési különbözet merül fel. Az Önkormányzat költségvetésben erre nincs előirányzat képezve. Ezért az Önkormányzat költségvetésében a Támogatási célú finanszírozási műveletek (018030) kormányzati funkción az Egyéb dologi kiadások (K355) előirányzata 10.000 Ft-tal nő, ezzel egyidőben az Egyéb működési bevételek (B411) 10.000 Ft-tal nő.
6. A helyi építési szabályzat felülvizsgálatára bruttó 7.239.000 Ft van szolgáltatásra betervezve. Azonban mivel ennek a folyamatnak az eredményeképpen tervdokumentációt és szöveges munkarészeket kapunk kézhez, ezért az előirányzatot immateriális javak beszerzésére szükséges átcsoportosítani. Ezért az Önkormányzat költségvetésében a Város-, községgazdálkodási egyéb szolgáltatások (066020-KÖT) kormányzati-funkción a Szakmai tevékenységet segítő szolgáltatások (K336) kiadási előirányzatát 5.700.000 Ft-tal, a Működési célú előzetesen felszámított általános forgalmi adó (K351) kiadási előirányzata 1.539.000 Ft-tal csökken. Ezzel egyidőben az Immateriális javak beszerzése, létesítése (K61) kiadási előirányzata 5.700.000 Ft-tal, a Beruházási célú előzetesen felszámított általános forgalmi adó (K67) kiadási előirányzata 1.539.000 Ft-tal nő.
7. A Találkozások házában található Pál Fitness bérleti szerződése megszűnt, az ott található tárgyi eszközöket (4 db klíma, mosogatószekrény, bárpult stb.) a volt bérlő bruttó 230.000 Ft összegért felkínálta megvásárlásra Önkormányzatunknak. A vásárlásra jelenleg nem rendelkezünk előirányzattal. Ezért az Önkormányzat költségvetésében Az önkormányzati vagyonnal való gazdálkodással kapcsolatos feladatok (013350-Köt) kormányzati-funkción az Egyéb tárgyi eszközök beszerzése, létesítése (K64) kiadási előirányzata 181.102 Ft-tal, a Beruházási célú előzetesen felszámított általános forgalmi adó (K67) kiadási előirányzata 48.898 Ft-tal szükséges megnövelni az Általános tartalék 230.000 Ft-os csökkentése mellett.
8. Az intézmények átcsoportosításait és a felügyeleti hatáskörű igényeit az előterjesztés melléklete tartalmazza. Ennek hatására az általános tartalék előirányzata 4.185.664 Ft-tal csökken.







Kérem a Tisztelt Képviselő-testületet a rendelettervezet szerinti módosítások elfogadására.

Tiszavasvári, 2019. május 24.

**Szőke Zoltán**

**polgármester**

számú melléklet



**RENDELETTERVEZET**

**TISZAVASVÁRI VÁROS ÖNKORMÁNYZATA**

**Képviselő-testületének**

**../…...(…...) önkormányzati**

**rendelete**

**Tiszavasvári Város Önkormányzata 2019. évi költségvetéséről szóló 4/2019.(II.19.) önkormányzati rendeletének módosításáról**

Tiszavasvári Város Önkormányzata Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat – és hatásköreiről szóló 1991. évi XX. törvény 138. § (1) bekezdés b) pontjában kapott felhatalmazás alapján – az Alaptörvény 32. cikk (1) bekezdés f) pontjában kapott felhatalmazás alapján- a Tiszavasvári Város Önkormányzata Szervezeti és Működési Szabályzatáról szóló 1/2019. (II.1.) önkormányzati rendeletben biztosított véleményezési jogkörében illetékes Pénzügyi és Ügyrendi Bizottság véleményének kikérésével a következőket rendeli el:

**1. §** Tiszavasvári Város Önkormányzata 2019. évi költségvetéséről szóló 4/2019.(II.19.) önkormányzati rendelet 2. § (1) bekezdése helyébe a következő rendelkezés lép:

2. § (1) A képviselő-testület az önkormányzat 2019. évi költségvetését:

a) **2.722.198.536** Ft költségvetési bevétellel

b) **3.099.878.745** Ft költségvetési kiadással

c) **377.680.209** Ft költségvetési hiánnyal, ebből:

ca) **197.289** Ft működési töblettel

cb) **377.877.498** Ft felhalmozási hiánnyal

d) **536.537.041** Ft finanszírozási bevétellel

e) **158.856.832** Ft finanszírozási kiadással

f) **377.680.209** Ft finanszírozási többlettel, ebből:

fa) **325.363.603** Ft működési többlettel

fb) **52.316.606** Ft felhalmozási többlettel

állapítja meg.

**2.§** Tiszavasvári Város Önkormányzata 2019. évi költségvetéséről szóló 4/2019.(II.19.) önkormányzati rendelet 3. § (1) h) pontja helyébe a következő rendelkezés lép:

h) Az önkormányzat a kiadások között **18.204.234** Ft általános**, 63.322.460.** Ft céltartalékot állapít meg.

**3**.§ Tiszavasvári Város Önkormányzata 2019. évi költségvetéséről szóló 4/2019.(II.19.) önkormányzati rendelet 1.1, 1.2, 1.3, 2.1, 2.2, 4, 6, 7, 9.1, 9.1.1, 9.3, 9.3.1, 9.5, 9.5.1, 9.6, 9.6.1, 9.6.2, 9.7, 9.7.1, 10, és a 11, melléklete helyébe e rendelet 1. 2. 3. 4. 5. 6. 7. 9. 10. 11. 12. 13. 14. 15. 16. 17. 18. 19. 20. 21. melléklete, az 1. táj, 4. táj, és a 7. tájékoztató tábla helyébe a rendelet 22, 23, és 24. melléklete lép.

**4.**§ Ez a rendelet 2019. május 31-én lép hatályba.

Tiszavasvári, 2019. május 30.

**Szőke Zoltán Ostorháziné Dr. Kórik Zsuzsanna**

**polgármester jegyző**

**Kihirdetve:** 2019. május 30.

**Ostorháziné Dr. Kórik Zsuzsanna**

**jegyző**

**Indoklás**

**Tiszavasvári Város Önkormányzata**

**Képviselő-testületének**

**az önkormányzat 2019. évi költségvetéséről szóló**

**4/2019.(II.19.) önkormányzati rendelet módosításáról szóló …/…(…) önkormányzati rendelethez**

**Általános indoklás**

Az államháztartásról szóló 2011. évi CXCV. törvény 34. § (1)-(5) bekezdésében foglaltak szerint, a helyi önkormányzat költségvetési rendeletét módosíthatja.

**Részletes indoklás**

1. **§-hoz**

A költségvetési rendelet módosításával a költségvetési bevételi, kiadási főösszegek, a költségvetési egyenleg, a hiány összegei, a finanszírozási bevétel, kiadás, egyenleg e rendelet szerinti módosult összegeit mutatja be.

1. **§-hoz**

A módosítások után meglévő tartalékok állományáról ad tájékoztatást.

1. **§-hoz**

A költségvetési rendeleten belül a módosuló mellékletekre tesz javaslatot.

1. **§-hoz**

A rendelet hatálybalépéséről rendelkezik.