**ELŐTERJESZTÉS**

Tiszavasvári Város Önkormányzata Képviselő-testületének

2019. május 30-án tartandó ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/1259-3/2019.

A napirend előterjesztője: Szőke Zoltán polgármester

Az előterjesztést készítette: Ládi Zsanett köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2019. május 24.

**Ládi Zsanett**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

**Tisztelt Képviselő-testület!**

A lejárt határidejű határozatok végrehajtásáról az alábbiakban számolok be:

**3/2019.(I.25.) Kt. számú határozat:**

Tiszavasvári Város Önkormányzata Képviselő-testülete döntött a Kiegyenlítő bérrendezési alap jogcím alapján benyújtandó pályázattal kapcsolatban. A Magyarország 2019. évi központi költségvetéséről szóló 2018. évi L. törvény (továbbiakban: Költségvetési törvény) 3. számú melléklete I. 12. alpontja alapján, 2019. január 25.-én a pályázatot Önkormányzatunk benyújtotta Kiegészítő bérrendezési alap jogcímen. A pályázatot az Önkormányzat meg is nyerte, melynek keretében 24.707.600 Ft összegű támogatást kapott Önkormányzatunk. Jelzett összeg 2019. március 4.-én meg is érkezett Önkormányzatunk pénzforgalmi számlájára. Az illetményalap összegét Önkormányzatunk 38.650 Ft-ról 46.380 Ft-ra megemelte a költségvetésében.

**4/2019.(I.25.) Kt. számú határozat:**

Tiszavasvári Város Önkormányzata Képviselő-testülete döntött a Nyírségi Szakképzés-szervezési Közhasznú Nonprofit Kft. (továbbiakban: Kft.) „végelszámolás alatt” 2018. évi egyszerűsített éves beszámolójáról. A Képviselő-testület elfogadta a Kft.2018. évi egyszerűsített éves beszámolóját, azt 2.165 eFt eszköz és azzal egyező forrás végösszeggel, illetve -1.542 eFt adózott eredménnyel a mellékletben szereplő tartalommal elfogadta. Az általam felhatalmazott személy 2019. január 28.-án képviselte Önkormányzatunkat a taggyűlésen, ahol elfogadásra került a Kft. 2018. évi egyszerűsített éves beszámolója. A határozatban foglaltakról a Kft. ügyvezetőjét tájékoztattam.

**5/2019.(I.25.) Kt. számú határozat:**

Tiszavasvári Város Önkormányzata Képviselő-testülete döntött a Nyírségi Szakképzés-szervezési Közhasznú Nonprofit Kft. „végelszámolás alatt” ügyvezetője részére történő felmentvény megadásáról, mely felmentvény igazolja, hogy az ügyvezető 2018. évben a munkáját a törvényi és alapszabályi elvárásokhoz képest megfelelően végezte, tevékenységét a Társaság érdekeinek elsődlegességét szem előtt tartva törvényesen végezte. A 2019. január 28.-án megtartott taggyűlésen Tiszavasvári Város Önkormányzata tulajdonosi álláspontját egy általam felhatalmazott személy képviselte, aki hozzájárult a felmentvény megadásához. A határozatról a társaság ügyvezetőjét tájékoztattam.

**12/2019.(I.31.) Kt. számú határozat:**

A Képviselő-testülete a Tiszavasvári Települési Értéktár Bizottság 2018. II. félévi munkájáról szóló előterjesztést megtárgyalta és azt elfogadta. A döntésről tájékoztattam a Települési Értéktár Bizottság elnökét.

**15/2019.(I.31.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Sport Klub által elnyert be/SFP-09157/2017/MKOSZ ügyiratszámú TAO pályázat tárgyi eszköz beruházáshoz szükséges önrész biztosítása céljából megkötött 1-2-18-4400-0200-2 számú kölcsönszerződés alapján biztosított hitelkerettel kapcsolatban. Tiszavasvári Város Önkormányzata 2018. évben 9.172.526 Ft összegű hitelt vett igénybe a TSK TAO pályázat felhalmozási részének a biztosításához az OTP Bank Nyrt.-től, amely hitelből az Önkormányzat 2018. évben 9.042.762 Ft összegű hitelt vett igénybe. Mivel a beruházás teljes egészében befejeződött, több kiadás már nem merül fel, így a fennmaradó 129.764 Ft összegű hitelkeretről szükséges volt lemondania az Önkormányzatnak. Jelen határozatról az OTP Bank Nyrt. képviselőit tájékoztattam, és ezzel egyidőben kezdeményeztem a fennmaradó hitelkeret rendelkezésre tartásának a megszüntetését, amely meg is történt 2019. évben a pénzintézet részéről.

**19/2019.(I.31.) Kt. számú határozat:**

Ezen határozatával a képviselő-testület a Tiszavasvári Egyesített Óvodai Intézmény heti és éves nyitvatartási rendjét határozta meg. A döntésről tájékoztattam az óvoda intézményvezetőjét.

**20/2019.(I.31.) Kt. számú határozat:**

Elfogadásra került a Magyar Kézilabda Szövetség, Tiszavasvári Város Önkormányzata és a Nyíregyházi Tankerületi Központ közötti – a Tiszavasvári, Ifjúság u. 8. szám alatt megvalósult kézilabdapálya - vagyongyarapodási megállapodás. A megállapodást aláírtam és megküldtem a szerződő felek részére.

**24/2019.(I.31.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Településszolgáltatási és Vagyonkezelő Kft. (továbbiakban: Kft.) 2018. évi működési támogatásának felhasználásáról készült beszámolójával kapcsolatban. A Képviselő-testület a Kft. részére 2018. évben 245 eFt összegű működési támogatást biztosított kizárólag temető üzemeltetésre. A felhasználásról készült beszámolót a határozat mellékletében rögzítettek szerint elfogadta a Képviselő-testület. A határozatról a Kft. ügyvezetőjét tájékoztattam.

**31/2019.(I.31.) Kt. számú határozat:**

Szabó András 2019. február 28. napjával lemondott a Tiva-Szolg Kft. ügyvezetői tisztségéről, mely lemondást a testület tudomásul vett és hozzájárult megbízási szerződése 2019. február 28. napjával közös megegyezéssel történő megszűnéséhez. A megbízási szerződést módosító okiratot aláírtam és megküldtem aláírásra Szabó Andrásnak.

**32/2019.(I.31.) Kt. számú határozat:**

A testület ezen határozatával dr. Groncsák Andreát bízta meg a Tiva-Szolg Kft. ügyvezetői feladatainak ellátásával 2019. március 1. napjától. A döntésről tájékoztattam az érintettet és a munkaszerződését aláírtam.

**33/2019.(I.31.) Kt. számú határozat:**

A Tiva-Szolg Kft. ügyvezető személyében történt változás miatt szükségessé vált a Kft. alapító okiratának módosítása. A döntésről tájékoztattam az ügyvezetőt.

**35/2019.(II.14.) Kt. számú határozat:**

Tiszavasvári Város Önkormányzata Képviselő-testülete döntött az Önkormányzat adósságot keletkeztető ügyleteiből eredő fizetési kötelezettségeit, és saját bevételeit bemutató táblázat elfogadásával kapcsolatban 2020-2022 évekre vonatkozóan. Jelen határozattal Tiszavasvári Város Önkormányzata eleget tett a törvény által előírt kötelezettségének.

**36/2019.(II.14.) Kt. számú határozat:**

Tiszavasvári Város Önkormányzata Képviselő-testülete döntött a Magyarországi Magiszter Alapítvány (továbbiakban: Alapítvány) óvodai neveléséhez 2019. január 1. napjától 2019. augusztus 31. napjáig biztosított működési támogatással kapcsolatban. Az alapítványi óvoda részére 9.935 eFt összegű támogatás került megállapításra 2019. augusztus 31. napjáig, mely a 2019. évi költségvetésbe is beépítésre került. A jelenleg hatályos közoktatási megállapodás 2019. augusztus 31. napjáig szól, jelenleg is zajlik a közoktatási megállapodás felülvizsgálata. A Magyarországi Magiszter Alapítvány képviselőit jelen határozatról tájékoztattam. A szerződések aláírásra kerültek.

**45/2019.(II.14.) Kt. számú határozat:**

A képviselő-testület elfogadta a ROJKO-MED Tanácsadó és Szolgáltató Kft. szakmai és pénzügyi beszámolóját a Tiszavasvári Központi Orvosi Ügyelet 2018. évi működéséről. A döntésről tájékoztattam a Kft. ügyvezetőjét**.**

**46/2019.(II.14.) Kt. számú határozat:**

A képviselő-testület Dr. Sveda Brigitta gyermekorvos beszámolóját az önkormányzati támogatás felhasználásáról megtárgyalta és elfogadta. A döntésről tájékoztattam a háziorvost.

**47/2019.(II.14.) Kt. számú határozat:**

A képviselő-testület aTiszavasvári Sport Klubelnöke által készített - a Tiszavasvári Sport Klub beszámolója a TAO támogatás önerejének felhasználásárólszóló - beszámolót megtárgyalta és elfogadta. A döntésről értesítettem a Klub elnökét.

**48/2019.(II.14.) Kt. számú határozat:**

A testület kijelölte a Tiszavasvári Egyesített Óvodai Intézménybe történő beiratkozás időpontját. Az óvodai beiratkozás idejéről, az óvodai jogviszony létesítésével összefüggő eljárásról szóló közlemény közzétételéről az önkormányzat honlapján gondoskodtam. A döntésről tájékoztattam az óvoda intézményvezetőjét.

**49/2019.(II.14.) Kt. számú határozat:**

Ezen határozatával a testület a Szabolcs-Szatmár-Bereg Megyei Szilárdhulladék-gazdálkodási Társulás Társulási Tanácsában állandó jelleggel Szőke Zoltán polgármestert, helyettesként Ráduly Zsolt és Szabó Krisztián alpolgármestereket delegálta. A döntésről tájékoztattam a Társulás elnökét.

**66/2019.(II.28.) Kt. számú határozat:**

Tiszavasvári Város Önkormányzata Képviselő-testülete döntött a Magyarországi Magiszter Alapítvány (továbbiakban: Alapítvány) tiszavasvári Óvodája 2018. évi önkormányzati támogatás felhasználásáról készült költségvetési beszámolóját. Tudomásul vette a Képviselő-testület, hogy a pénzügyi elszámolás alapján, hogy az Alapítvány a pénzügyi beszámolóban kimutatott 218 eFt összegű támogatási különbözetről lemond. Jelzett határozatról az Alapítvány képviselői tájékoztatást kaptak.

**75/2019.(II.28.) Kt. számú határozat:**

A képviselő-testület a már korábban a GDPR végrehajtásával kapcsolatos, az önkormányzatot és intézményeit érintő feladatok ellátására és az adatvédelmi tisztviselői feladatok ellátására megkötött megbízási szerződést módosította a szerződések határidejére vonatkozóan. A módosító okiratokat aláírtam és megküldtem aláírásra a Sarkadi Ügyvédi Iroda részére.

**76/2019.(II.28.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság (továbbiakban: Kft.) 2019. január 1. és 2019. május 31. közötti időszakra szóló üzleti tervéről és működési támogatásáról. A testület a határozat 1. számú mellékletét képező Üzleti tervet elfogadta, mely alapján a megadott időszakban 12.610.978 Ft összegű működési célú támogatást biztosít a Kft. részére. A támogatásról szóló megállapodást 2019. március 5.-én aláírtam. Az ügyvezető a Képviselő-testület kérésének eleget tett, az általa elkészített tájékoztató levél elektronikus úton kiküldésre került a képviselők részére 2019. április 30. napjáig. A határozatról a Kft. ügyvezetőjét tájékoztattam.

**82/2019.(III.28.) Kt. számú határozat:**

A képviselő-testület támogatta a Tiszavasvári Általános Iskola hivatalos nevének módosítását az alábbi megnevezésre: Tiszavasvári Kabay János Általános Iskola, idegen nyelven Tiszavasvári Primary School. A testület döntéséről tájékoztattam a Nyíregyházi Tankerültei Központ igazgatóját.

**86/2019.(III.28.) Kt. számú határozat:**

A képviselő-testület megtárgyalta és elfogadta a Védőnői Szolgálat 2018.évi munkájáról szóló beszámolót. A döntésről tájékoztattam az Egészségügyi Kft. ügyvezetőjét.

**101/2019.(III.28.) Kt. számú határozat:**

A testület a Tiszavasvári Egészségügyi Szolgáltató Nonprofit Kft. által benyújtott - a Kft. által beszerzett szakmai minimumfeltételekhez biztosított támogatási összeg felhasználását elfogadta. A döntésről tájékoztattam az Egészségügyi Kft. ügyvezetőjét.

**102/2019.(III.28.) Kt. számú határozat:**

Tiszavasvári Város Önkormányzata Képviselő-testülete e határozat mellékletében foglaltak szerint jóváhagyta Tiszavasvári Város Önkormányzata 2019. évi összesített közbeszerzési tervét. A terv nyilvánosságának biztosítása érdekében a Kbt. 43.§. (1) bekezdésében rögzített közzétételi feladatoknak eleget tettem. A terv folyamatos aktualizálására a jogszabályban foglaltak szerint különös figyelmet fogok fordítani. A közbeszerzési tervet az Önkormányzat közbeszerzési tanácsadó munkatársa közzétette a Közbeszerzési Hatóság honlapján a jogszabályban foglaltaknak megfelelően.

**103/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a Tiszavasvári Polgármesteri Hivatal 2019. évi összesített közbeszerzési tervét a határozat mellékletében foglaltak szerint. Felkértem a jegyzőt a terv folyamatos aktualizálására. A jegyző a terv nyilvánosságának biztosítása érdekében a Kbt. 43.§. (1) bekezdésében rögzített közzétételi feladatoknak eleget tett. A közbeszerzési tervet az Önkormányzat közbeszerzési tanácsadó munkatársa közzétette a Közbeszerzési Hatóság honlapján a jogszabályban foglaltaknak megfelelően.

**104/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a Tiszavasvári Egyesített Óvodai Intézmény 2019. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**105/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta az Egyesített Közművelődési Intézmény és Könyvtár 2019. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**106/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a Tiszavasvári Városi Kincstár 2019. évi összesített közbeszerzési tervét a határozat mellékletében foglaltak szerint. Felkértem az intézmény igazgatóját a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény igazgatóját tájékoztattam.

**107/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a Kornisné Liptay Elza Szociális és Gyermekjóléti Központ 2019. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**108/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a Tiszavasvári Bölcsőde 2019. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**109/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a Tiszavasvári Város Közétkeztetési Nonprofit Kft. (továbbiakban: Kft.) 2019. évi összesített közbeszerzési tervét a határozat mellékletében foglaltak szerint. Felkértem a Kft. ügyvezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról a Kft. ügyvezetőjét tájékoztattam.

**110/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a Tiva-Szolg Nonprofit Kft. (továbbiakban: Kft.) 2019. évi összesített közbeszerzési tervét a határozat mellékletében foglaltak szerint. Felkértem a Kft. ügyvezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról a Kft. ügyvezetőjét tájékoztattam.

**111/2019.(III.28.) Kt. számú határozat:**

Tiszavasvári Város Önkormányzata Képviselő-testülete jóváhagyta a a Tiszavasvári Egészségügyi Szolgáltató Nonprofit Kft. (továbbiakban: Kft.) 2019. évi összesített közbeszerzési tervét a határozat mellékletében foglaltak szerint. Felkértem a Kft. ügyvezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról a Kft. ügyvezetőjét tájékoztattam.

**112/2019.(III.28.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Településszolgáltatási és Vagyonkezelő Kft. (továbbiakban: Tiva-Szolg Kft.) részére 580.000 Ft összegű vissza nem térítendő működési célú támogatást biztosításáról. A határozat mellékletét képezte egy megállapodás, melyben rögzítésre kerültek a paraméterek a jelzett összeggel kapcsolatban. A megállapodás 2019. április 2.-án aláírásra került, a jelzett összeg a megállapodásban foglaltaknak megfelelően 2019 április 5-én átutalásra került a Tiva-Szolg Kft. pénzforgalmi számlájára. A határozatban foglaltakról a Kft. ügyvezetőjét tájékoztattam. A támogatás felhasználásáról egy másik határozat keretében fogok beszámolni a Képviselő-testületnek.

**113/2019.(III.28.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Egészségügyi Szolgáltató Közhasznú Nonprofit Kft. (továbbiakban: Kft.) részére 650.000 Ft összegű felhalmozási célú támogatást biztosításáról. A jelzett határozat szerint a Kft. e támogatást 10 db irodai forgószék beszerzésére, illetve 2 db klímaberendezés beszerzésére és annak beszerelésére használhatja fel. A határozat mellékletét képezte egy megállapodás, melyben rögzítésre kerültek a paraméterek a jelzett összeggel kapcsolatban. A megállapodás 2019. április 2.-án aláírásra került, a jelzett összeggel ellentétben a ténylegesen szükséges 609.700 Ft támogatás a megállapodásban foglaltaknak megfelelően 2019. április 5-én átutalásra került a Kft. pénzforgalmi számlájára. A határozatban foglaltakról a Kft. ügyvezetőjét tájékoztattam. A támogatás felhasználásáról egy másik határozat keretében fogok beszámolni a Képviselő-testületnek.

**116/2019.(III.28.) Kt. számú határozat:**

Tiszavasvári Város Önkormányzata Képviselő-testülete döntött a Nyírvidék Képző Központ Közhasznú Nonprofit Kft. (továbbiakban: Kft.) 2019. évi üzleti tervéről és a 2019. évi működési támogatásáról. A határozat 1. számú mellékletében szereplő 2019. évi üzleti terv elfogadásra került. A Képviselő-testület 2019. évre 4.730 eFt összegű működési támogatást állapított meg a Kft. részére. A határozat 2. számú mellékletét képezi a megállapodás, melyben rögzítésre kerültek a paraméterek a jelzett összeggel kapcsolatban. 2019. április 24.–én az általam meghatalmazott személy képviselte Önkormányzatunk tulajdonosi álláspontját a Kft. taggyűlésén. A határozatról a Kft. ügyvezetőjét tájékoztattam.

**117/2019.(III.28.) Kt. számú határozat:**

Tiszavasvári Város Önkormányzata Képviselő-testülete döntött a Nyírségi Szakképzés-szervezési Közhasznú Nonprofit Kft. „végelszámolás alatt” korrigált végelszámolási nyitómérlegéről készült tájékoztatóról. A tájékoztatót a Képviselő-testület jóváhagyta. A határozat elfogadásával egyidejűleg Önkormányzatunknak, mint tulajdonosnak semmilyen nemű kötelezettsége nem származik, ez a határozat csupán egy tájékoztató elfogadásáról szólt. A végelszámolási eljárás jelenleg is tart. A határozatról a Kft. végelszámolóját, illetve ügyvezetőjét tájékoztattam.

**121/2019.(III.28.) Kt. számú határozat:**

A testület megtárgyalta az Önkormányzati tulajdonban lévő vásárosnaményi 0308/2 hrsz-ú ingatlanrészre érkezett vételi ajánlatot és megállapította, hogy a vételi ajánlat elfogadását mindaddig nem tudja érdemben tárgyalni, míg nem áll rendelkezésére 6 hónapnál nem régebbi az adott ingatlanra vonatkozó értékbecslés. Az ezzel kapcsolatos levelet megküldtem a Beregvíz Víz és Csatornamű Üzemeltető Kft.-t képviselő dr. Meskó Ferenc ügyvédnek.

**130/2019.(IV.9.) Kt. számú határozat:**

Tiszavasvári Város Önkormányzata Képviselő-testülete döntött a Kossuth u. - Ifjúság u. kereszteződésben 2 db gyalogátkelőhely megvalósításához szükséges hitel felvételéről és a pályázati eljárás megindításáról. A Képviselő-testület 18.000.000 Ft összegű, éven túli lejáratú felhalmozási célú hitel felvételéről döntött, melyről szóló pályázati kiírás 2019. április 10.-én kiküldésre került három pénzintézet részére, a debreceni TISZÁNTÚLI TAKARÉK Takarékszövetkezethez, a tiszavasvári K&H Bank Zrt.-hez, illetve a nyíregyházi OTP Bank Nyrt.-hez. Jelzett határozatról a pénzintézeteket tájékoztattam a pályázati felhívás mellékleteként. A pályázati eljárás eredményéről egy másik lejárt határozatban fogok beszámolni a testület részére.

**131/2019.(IV.9.) Kt. számú határozat**

A testület döntött arról, hogy a Tiszavasvári központtal működő, Tiszavasvári és Szorgalmatos Önkormányzatok illetékességi területére kiterjedő központi háziorvosi ügyeletifeladatellátást 2019. december 31. napjáig tartó határozott időtartamra a ROJKÓ-MED Tanácsadó és Szolgáltató Kft.-vel kívánja biztosítani. A központi háziorvosi ügyelet finanszírozásához szükséges fedezetről gondoskodtam. A feladat-ellátási szerződést és a feladatellátáshoz szükséges helyiségek használatára vonatkozó szerződést aláírtam. A testület döntéséről tájékoztattam a Kft. ügyvezetőjét.

**132/2019.(IV.9.) Kt. számú határozat:**

Tiszavasvári Város Önkormányzata Képviselő-testülete a Tiva-Szolg Nonprofit Kft. (továbbiakban: Kft.) 2018. évi egyszerűsített éves beszámolóját 136.526 eFt eszköz és azzal egyező forrás végösszeggel, illetve 7.896 eFt adózott eredménnyel, a melléklet szerinti tartalommal elfogadta. Megkértem a Kft. ügyvezetőjét, hogy a beszámoló, a közhasznúsági jelentés, valamint a könyvvizsgálói jelentés közzétételéről gondoskodjon a törvényben előírt módon, aki ennek eleget tett. A testület hozzájárult az adózott eredmény eredménytartalékba történő helyezéséhez. A határozatról a Kft. ügyvezetőjét tájékoztattam.

**133/2019.(IV.9.) Kt. számú határozat:**

Tiszavasvári Város Önkormányzata Képviselő-testülete a Tiszavasvári Város Közétkeztetési Nonprofit Kft. 2018. évi egyszerűsített éves beszámolóját 80.086 eFt eszköz és azzal egyező forrás végösszeggel, illetve -9.263 eFt adózott eredménnyel, a mellékletben szereplő tartalommal elfogadta. A társaság 2018. évi közhasznúsági melléklete és könyvvizsgálói jelentése, a határozat mellékletében foglaltak szerint szintén elfogadásra került. A testület hozzájárult az eredménytartalék összegének adózott eredmény összegével történő csökkentéséhez. Megkértem a Kft. ügyvezetőjét, hogy a beszámoló, a közhasznúsági jelentés, valamint a könyvvizsgálói jelentés közzétételéről gondoskodjon a törvényben előírt módon, aki ennek eleget tett. A határozatról a társaság ügyvezetőjét tájékoztattam.

**134/2019.(IV.9.) Kt. számú határozat:**

Tiszavasvári Város Önkormányzata Képviselő-testülete a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság (továbbiakban: Kft.) 2018. évi egyszerűsített éves beszámolóját 8.714 eFt eszköz és azzal egyező forrás végösszeggel, illetve 3.051 eFt adózott eredménnyel, az előterjesztett tartalommal elfogadta. Szintén elfogadásra került a Kft. 2018. évi Közhasznúsági melléklete, illetve könyvvizsgálói jelentése is. A Kft. ügyvezetője a számvitelről szóló 2000. évi C. törvény 153.-154. §-ában foglalt letétbe helyezési és közzétételi kötelezettségének eleget tett. A testület hozzájárult az adózott eredmény eredménytartalékba történő helyezéséhez. A határozatról a Kft. ügyvezetőjét tájékoztattam.

**136/2019.(IV.9.) Kt. számú határozat:**

A Képviselő-testület jóváhagyta Bánszkiné dr. Mészáros Irén tulajdonában lévő tiszavasvári 144 hrsz-ú, 641 m2 területű, kivett lakóház, udvar megnevezésű – a valóságban 4440 Tiszavasvári, Bethlen Gábor utca 1. szám alatti ingatlanra és tiszavasvári 145 hrsz-ú, 944 m2 területű, kivett lakóház, udvar, gazdasági épület megnevezésű – a valóságban 4440 Tiszavasvári, Bajcsy –Zsilinszky utca 2. szám alatti ingatlanra kötendő adásvételi szerződést.

Az adásvételi szerződést aláírtam.

**137/2019.(IV.9.) Kt. számú határozat:**

A tiszavasvári 144 hrsz-ú és 145 hrsz-ú ingatlanok megvásárlása miatt szükséges nyilatkozatok elfogadására került sor fenti határozattal. Atestületi határozat megküldésre került a hitelt folyósító pénzintézetnek.

**152/2019.(IV.30.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Egészségügyi Szolgáltató Nonprofit Közhasznú Kft. (továbbiakban: Kft.) 2019. évi felhalmozási támogatásának felhasználásáról készült beszámolóval kapcsolatban. A 113/2019.(III.28.) Kt. számú határozatban a Képviselő-testület döntött 650.000 Ft összegű felhalmozási támogatás biztosításáról a Kft. részére. E támogatással számolt el pénzügyileg a Kft. ügyvezetője a 152/2019.(IV.30.) Kt. számú határozatban. A határozat mellékletét képező, 650 eFt összegű felhalmozási célú támogatás pénzügyi elszámolását a Képviselő-testület elfogadta. A teljes összegű támogatás nem került felhasználásra a Kft. által, a felhasznált támogatás összege összesen: 609.700 Ft volt. A Kft. ügyvezetőjét a határozatról tájékoztattam.

**153/2019.(IV.30.) Kt. számú határozat:**

Tiszavasvári Város Önkormányzata Képviselő-testülete döntött a települési önkormányzatok rendkívüli önkormányzati támogatására vonatkozó igény benyújtásával kapcsolatosan. A Magyarország 2019. évi központi költségvetéséről szóló 2018. évi L. törvény 3. számú melléklete I. 10. alpontja alapján Önkormányzatunk pályázatot kíván benyújtani június hónapban, s ennek egyik feltétele egy Képviselő-testületi határozat megléte.

**154/2019.(IV.30.) Kt. számú határozat:**

Tiszavasvári Város Önkormányzata Képviselő-testülete döntött a „Jó adatszolgáltató önkormányzatok támogatására” vonatkozó igény 2019. évi benyújtásával kapcsolatosan. A pályázatot az eddig eltelt két évben benyújtotta Önkormányzatunk, ebben az évben is be kívánja nyújtani, amennyiben a pályázatban szereplő feltételeknek megfelel. A pályázat benyújtására a Magyarország 2019. évi központi költségvetéséről szóló 2018. évi L. törvény 3. számú melléklete I.6. alpontja ad lehetőséget. A benyújtási határidő: 2019. május 14.-e 14 óra. Amennyiben Önkormányzatunk sikeresen pályázik, úgy az elnyert támogatási összeg a jó adatszolgáltatásban résztvevő könyvelők (2-4 fő) között kerül felosztásra.

**155/2019.(IV.30.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Sportegyesület be/SFP-06303/2018/MKSZ, illetve a be/SFP-23338/2018/MLSZ számú TAO pályázata felhalmozási önerejének biztosításához szükséges hitel felvételéről és a pályázati eljárás megindításáról. A Képviselő-testület 4.066.909 Ft összegű, éven túli lejáratú felhalmozási célú hitel felvételéről döntött, melyről szóló pályázati kiírás 2019. május 2.-án kiküldésre került három pénzintézet részére, a debreceni TISZÁNTÚLI TAKARÉK Takarékszövetkezethez, a tiszavasvári K&H Bank Zrt.-hez, illetve a nyíregyházi OTP Bank Nyrt.-hez. Jelzett határozatról a pénzintézeteket tájékoztattam a pályázati felhívás mellékleteként. A pályázati eljárás eredményéről egy másik lejárt határozatban fogok beszámolni a testület részére.

**156/2019. (IV.30.) Kt. számú határozat:**

A fenti határozattal a képviselő-testület elfogadta a határozat mellékletét képező Civil Alap működési rendjét, mely vonatkozásában a Szociális és Humán Bizottság a civil szervezetek Civil Alapból történő támogatásáról szóló pályázat kiírásáról döntött.

**157/2019.(IV.30.) Kt. számú határozat:**

A képviselő-testület elfogadta Szorgalmatos Község Önkormányzata, Tiszavasvári Város Önkormányzata és a Tiszavasvári Településszolgáltatási és Vagyonkezelő Nonprofit Kft**.** között a védőnői feladatellátás biztosítása érdekében létrejött 2019. június 1. napjától érvényes háromoldalú együttműködési megállapodást. A döntésről tájékoztattam Szorgalmatos Község Önkormányzatát és a Tiva-Szolg Kft. ügyvezetőjét. Az együttműködési megállapodást aláírtam.

**159/2019. (IV.30.) Kt. sz. határozat:**

A fenti határozattal a képviselő-testület döntött arról, hogy az Önkormányzat 2019. május 1. napjával kilép a Kisvárosi Önkormányzatok Országos Érdekszövetségből. A kilépésről szóló döntést, valamint az időarányosan történő tagdíj megfizetéséről szóló tájékoztatást továbbítottam az Érdekszövetség elnöksége részére.

# Tiszavasvári, 2019. május 24.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (V.30.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

3/2019. (I.25.) Kt. számú határozat

4/2019. (I.25.) Kt. számú határozat

5/2019. (I.25.) Kt. számú határozat

11/2019. (I.25.) Kt. számú határozat

12/2019. (I.25.) Kt. számú határozat

15/2019. (I.31.) Kt. számú határozat

19/2019. (I.31.) Kt. számú határozat

20/2019. (I.31.) Kt. számú határozat

24/2019. (I.31.) Kt. számú határozat

31/2019. (I.31.) Kt. számú határozat

32/2019. (I.31.) Kt. számú határozat

33/2018. (I.31.) Kt. számú határozat

35/2019. (II.14.) Kt. számú határozat

36/2019.(II.14.) Kt. számú határozat

45/2019. (II.14.) Kt. számú határozat

46/2019. (II.14.) Kt. számú határozat

47/2019. (II.14.) Kt. számú határozat

48/2019. (II.14.) Kt. számú határozat

49/2019. (II.14.) Kt. számú határozat

66/2019. (II.28.) Kt. számú határozat

75/2019. (II.28.) Kt. számú határozat

76/2019. (II.28.) Kt. számú határozat

82/2019. (III.28.) Kt. számú határozat

86/2019. (III.28.) Kt. számú határozat

101/2019. (III.28.) Kt. számú határozat

102/2019. (III.28.) Kt. számú határozat

103/2019. (III.28.) Kt. számú határozat

104/2019. (III.28.) Kt. számú határozat

105/2019. (III.28.) Kt. számú határozat

106/2019. (III.28.) Kt. számú határozat

107/2019. (III.28.) Kt. számú határozat

108/2019. (III.28.) Kt. számú határozat

109/2019. (III.28.) Kt. számú határozat

110/2019. (III.28.) Kt. számú határozat

111/2019. (III.28.) Kt. számú határozat

112/2019. (III.28.) Kt. számú határozat

113/2019. (III.28.) Kt. számú határozat

116/2019. (III.28.) Kt. számú határozat

117/2019. (III.28.) Kt. számú határozat

121/2019. (III.28.) Kt. számú határozat

130/2019. (IV.9.) Kt. számú határozat

131/2019. (IV.9.) Kt. számú határozat

132/2019. (IV.9.) Kt. számú határozat

133/2019. (IV.9.) Kt. számú határozat

134/2019. (IV.9.) Kt. számú határozat

136/2019. (IV.9.) Kt. számú határozat

137/2019. (IV.9.) Kt. számú határozat

152/2019. (IV.30.) Kt. számú határozat

153/2019. (IV.30.) Kt. számú határozat

154/2019. (IV.30.) Kt. számú határozat

155/2019. (IV.30.) Kt. számú határozat

156/2019. (IV.30.) Kt. számú határozat

157/2019. (IV.30.) Kt. számú határozat

159/2019. (IV.30.) Kt. számú határozat

végrehajtásáról szóló beszámolót elfogadja.